**Yola Mgogwana**, nada na Cidade do Cabo en 2008, é unha activista climática surafricana.

Traxectoria
-----------

Mgogwana é estudante da escola primaria Yolomela en Khayelitsha, un dos municipios máis empobrecidos de Cidade do Cabo. A súa educadora ambiental é Xoli Fuyani, quen é tanto unha mentora como unha colaboradora chave no seu traballo, e tamén é a Coordinadora de Educación Ambiental no Proxecto Earthchild, unha organización sen fins de lucro coa que Mgogwana está conectada.

O activismo de Mgogwana comezou en 2019, cando só tiña once anos, tras preocuparse pola contaminación, os patróns climáticos pouco comúns e a inminente crise da auga no seu país. Foi unha inspiración para que os mozos de África se uniran a ela na súa loita pola xustiza climática. Xunto coa científica Kiara Nirghin e Ruby Sampson, foi aclamada como a resposta surafricana á activista climática sueca Greta Thunberg.

Mgogwana foi unha relatora activa nas escolas e instou repetidamente ao goberno a tomar medidas urxentes sobre o cambio climático. Comezou a colaborar como voluntaria co proxecto Earthchild en xaneiro de 2019, cuxo obxectivo é levar a educación ambiental ás comunidades e aulas que aínda non teñen acceso a estes coñecementos. En marzo de 2019, uniuse a unha folga xuvenil polo clima e marchou até o Parlamento esixindo mellores políticas e xustiza. Tras este acto, falou ante unha audiencia de 2.000 mozos en Cidade do Cabo. 

En agosto de 2019, foi a relatora principal no simposio do Fondo de Poboación das Nacións Unidas (UNFPA, polas súas siglas en inglés), sobre Saúde Sexual e Reprodutiva, Xénero e Resiliencia ao Cambio Climático en Xohanesburgo.

O seu labor enmárcase no crecente recoñecemento entre os mozos de todo o mundo de que a súa xeración se enfrontará ás consecuencias máis graves do cambio climático, aínda que eles contribúan pouco á devastación do medio ambiente. O seu activismo inspirouse na palabra zulú ubuntu, que significa "Eu son, porque ti es".

Recoñecementos
--------------

Mgogwana recibiu o recoñecemento nos medios de comunicación nacionais e internacionais como unha notable e xove activista climática que se asemella a Greta Thunberg en Suráfrica.

Notas
-----

1. ↑  "Yola Mgogwana". Consultado o 2020-11-11.
2. ↑  admin. "Earthchild Project" (en inglés). Arquivado dende o orixinal o 25 de xaneiro de 2021. Consultado o 2020-11-11.
3. ↑  Holder, Josh. "Day Zero: how Cape Town is running out of water" (en inglés). ISSN 0261-3077. Consultado o 2020-11-12.
4. ↑ . "These young climate change activists are SA's answer to Greta Thunberg" (en inglés). Consultado o 2020-11-11.
5. ↑  admin (2019-04-25). "Changing the script for climate change" (en inglés). Arquivado dende o orixinal o 04 de maio de 2022. Consultado o 2020-11-12.
6. ↑  May, Jackie (2019-03-13). "Make it Better: Join the climate strike and Fridays for Future movement" (en inglés). Consultado o 2020-11-12.
7. ↑  "Enhancing Sexual and Reproductive Health Rights, Gender and Climate Change Linkages to Build Climate-Resilient Communities" (en inglés). 2019-08-27. Consultado o 2020-11-12.
8. ↑  "From Europe to Jo’burg, from Tanzania to NYC: ACA ambassadors sure were busy during term 3! – African Climate Alliance" (en inglés). Consultado o 2020-11-12.
9. ↑  "Meet generation Greta: young climate activists around the world" (en inglés). 2019-06-28. Consultado o 2020-11-12.
10. ↑  "In a Sea of Denial, This 11-Year-Old South African Activist Is Speaking Out Against Climate Injustice" (en inglés). Consultado o 2020-11-12.
11. ↑  Abrahams, Kim. "This local 11-year-old is fighting climate change one tree at a time" (en inglés). Consultado o 2020-11-12.